«Эльбрусиада-2018»-р еух
Махуих хъуауэ Iуащхьэмахуэ лъапэ щокIуэкI Iуащхьэмахуэ и щыгум зэрыдэкIыну «Эльбрусиада-2018» зэхы-хьэр.
Аркъызэригъэпэщащ Урысейм альпинизмэмкIэ и федерацэмрэ Бгы школ нэхъыщхьэмрэ. Абыхэм щIэгъэкъуэн къахуохъу КъБР-м СпортымкIэ и министерствэр, Iуащхьэмахуэ щIыналъэм и администрацэмрэ Урысейм и МЧС-мрэ. Европэм и щыгу нэхъ лъагэ дыдэм псо- ри зэхэту дэкIыну я мурадщ Урысейм и щIыналъэ зэмылIэужьыгъуэхэм къикIа альпинист 40-м щIигъум.
Нэгъаби хуэдэу, профессионалхэм я гупым и пашэу щытщ альпинизмэмкIэ дунейпсо класс зиIэ, спортым и мастер, щэнейрэ Эверест дэкIа Душарин Иван. КъищынэмыщIауэ, Эльбрусиадэм хэтхэщ япэу бгым дэкIхэри. Зэхыхьэм и программэм къызэрыщыгъэлъэгъуамкIэ, Урысейм и Бгы школ нэхъыщхьэм и егъэджакIуэхэм гупхэр хуагъэсэнущ альпинизмэм и щэхухэм, щыгум нэхъ тыншу зэрыдэкIыну Iэмалхэм.
Урысейм альпинизмэмкIэ и федерацэм къызэрыщыхагъэщамкIэ, щIэзыдзэ альпинистхэм я дежкIэ Эльбрусиадэр IэмалыфI дыдэщ профессионалхэм я гъусэу Iуащхьэ цIэрыIуэм дэкIыну.
Шынагъуэншэу, жыджэру бгым зыщыбгъэпсэхуныр, щIыуэпсым пщIэ зэрыхуэпщIын хуей хьэлыр зыхэлъхьэныр, IэзагъэхэмкIэ зэдэгуэшэныр — ахэращ зэхыхьэм и къызэгъэпэщакIуэхэм я мурад нэхъыщхьэр.
Эльбрусиадэр махуитI дэкIмэ щызэхуащIыжынущ Азау тафэм. Альпинистхэр мэкъуауэгъуэм и 16-м зэбгрыкIыжынущ.
ТАРИМ Алисэ.
